《题澹山岩》
宋代·董与几

厥初谁剖混沌壳，光明仅透天一握。龙门凿断工有馀，劖划巉岩开洒落。

我来沆砀千崖高，溜雨万丈声萧骚。岩上风烟岩下水，晚寻丹灶夜渔舠。

作者简介：董与几，字叔存，德兴（今属江西）人。光宗绍熙元年（一一九○）进士。尝为湖北提举，官至朝议大夫。有《韵光集》，已佚。事见明正德《饶州府志》卷二、四。